Na osnovu člana 29. Zakona o naučnoistraživačkoj djelatnosti („Službene novine Kantona Sarajevo“, broj: 26/16), Prijedloga odluke Vijeća Fakulteta broj: 02-16-878-3/20 od 07.12.2020. godine, Odluke Senata Univerziteta u Sarajevu broj: 01-28-33/20 od 23.12.2020. godine, Odluke Vlade Kantona Sarajevo broj: 02-04-21050-29/21 od 12.05.2021. godine i Odluke dekana Fakulteta o raspisivanju javnog konkursa broj: 02-16-878-11/21 od 09.06.2021. godine, raspisuje se

***KONKURS***

***za izbor u naučnoistraživačko zvanje***

***Oblast „Zdravstvena zaštita životinja“ – istraživačko zvanje viši stručni saradnik, puno radno vrijeme – 1 izvršilac.***

Pored općih uvjeta predviđenih Zakonom o radu, potrebno je da kandidati ispunjavaju i uvjete utvrđene članom 31. stav (1) tačka b) Zakona o naučnoistraživačkoj djelatnosti („Službene novine Kantona Sarajevo“, broj: 26/16).

**MINIMALNI UVJETI:**

**VIŠI STRUČNI SARADNIK:** naučni stepen magistra iz oblasti za koju se bira sa prosječnom ocjenom najmanje 8 na postdiplomskom studiju ili stepen drugog ciklusa studija iz oblasti za koju se bira sa prosječnom ocjenom i na prvom i na drugom ciklusu studija najmanje 8 ili 3,5; pokazane naučnoistraživačke sposobnosti.

Potrebna dokumentacija:

1. Prijava na konkurs, svojeručno potpisana sa naznakom kontakt podataka,
2. CV/biografija,
3. Izvod iz matične knjige rođenih (ovjerena kopija ne starija od 6 mjeseci),
4. Uvjerenje o državljanstvu (ovjerena kopija ne starija od 6 mjeseci),
5. Diploma o završenoj visokoj stručnoj spremi i dodatak diplomi sa dokazom o prosjeku ocjena/uvjerenje o položenim ispitima (ovjerena kopija),
6. Diploma o naučnom stepenu magistra ili diploma o završenom drugom ciklusu studija i dodatak diplomi sa dokazom o prosjeku ocjena/uvjerenje o položenim ispitima (ovjerena kopija),
7. Prijevod gore navedenih diploma, ukoliko su izdate van BiH (ovjerena kopija),
8. Rješenje o nostrifikaciji gore navedenih diploma (ovjerena kopija),
9. Ostalu dokumentaciju (reference) kojom kandidat dokazuje da ispunjava uvjete za izbor u naučnoistraživačko zvanje u skladu sa članom 31. stav (1) tačka b) Zakona o naučnoistraživačkoj djelatnosti.

Izbor u istraživačko zvanje viši stručni saradnik vrši se na period od pet godina s mogućnošću jednog ponovnog izbora.

Konkurs ostaje otvoren 15 dana počev od narednog dana od dana objavljivanja.

Nepotpune i neblagovremene prijave neće se uzimati u razmatranje.

Prijave sa dokazima o ispunjavanju uvjeta predviđenih konkursom dostaviti neposredno ili putem pošte na adresu: Univerzitet u Sarajevu - Veterinarski fakultet, Zmaja od Bosne 90, 71000 Sarajevo sa naznakom Prijava na Javni konkurs za izbor u naučnoistraživačko zvanje – viši stručni saradnik.

Kontakt osobe Dejan Arslanagić, mr. iur. i Amila Vejzagić, dipl. iur., telefon 033/729-158.